Gonzalo Manuel Osorio

Gonzalo Manuel Osorio, nado en Albaredo (Córneas, Baleira) no século XVIII e finado no século XIX, foi un xefe de alarmas galego.

 Traxectoria 
Foi dono da casa de Albaredo na parroquia de Córneas, señor de Cuíñas e outras partes. Como xefe de alarma do partido de Castroverde durante a guerra da Independencia española, foi acusado de revolucionario e realizar unha convocatoria no lugar de Corveira, para xuntarse con outros xefes e propoñerlles negarse á obediencia á xunta Provincial e á Superior, así como oporse a que de ditas alarmas se quitase xente para o exército. Posteriormente cando se reuniron os xefes de alarma na cidade de Lugo para facer xuramento ás Cortes, propúxolles que debían tomar o mando das armas e alzarse co goberno do Reino de Galiza.

 Notas 

Categoría:Nados en Baleira
Categoría:Nados no século XVIII
Categoría:Finados no século XIX
Categoría:Personalidades de Galicia sen imaxes
Categoría:Guerra da Independencia española